joelniklaus/EU_Wikipedias huggingface dataset:
Χριστίνα της Γαλλίας

Η Χριστίνα (γαλλ. Christine, 10 Φεβρουαρίου 1606 - 27 Δεκεμβρίου 1663) από τον Οίκο των Βουρβόνων ήταν Πριγκίπισσα της Γαλλίας και με τον γάμο της έγινε Δούκισσα της Σαβοΐας.

Βιογραφία
Η Χριστίνα Μαρία ήταν η δεύτερη κόρη του Ερρίκου Δ΄ της Γαλλίας και της Μαρίας των Μεδίκων, κόρης του Φραγκίσκου Α΄ της Τοσκάνης.

Οικογένεια
Παντρεύτηκε το 1619 τον Βίκτωρα Αμεδαίο Α΄ της Σαβοΐας και είχε τέκνα:
 Λουίζα Χριστίνα 1629-1692, παντρεύτηκε τον Μαυρίκιο της Σαβοΐας.
 Φραγκίσκος Υάκινθος 1632-1675, δούκας της Σαβοΐας.
 Κάρολος Εμμανουήλ Β' 1634-1674, δούκας της Σαβοΐας.
 Μαργαρίτα Ιολάνδα 1635-1663, παντρεύτηκε τον Ρανούτσιο Β' Φαρνέζε της Πάρμας.
 Ερριέττα Αδελαΐδα 1636-1676, παντρεύτηκε τον Φερδινάνδο Μαρία της Βαυαρίας.

Παραπομπές

Πηγές
 Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

Οίκος των Βουρβόνων
Πριγκίπισσες της Γαλλίας
Πριγκίπισσες του Πεδομόντιου
Πριγκίπισσες της Σαβοΐας
Δούκισσες της Σαβοΐας
Ρόσα Ράντομ

{{Κουτί πληροφοριών συλλόγου καλαθοσφαίρισης|name=|color1=#FFFFFF|color2=#035193|logo=|image_size=180px|nickname=|leagues=Πρωτάθλημα Καλαθοσφαίρισης ΠολωνίαςΜπάσκετμπολ Τσάμπιονς Λιγκ|founded=2003|dissolved=|history=ΚΣ Ρόσα Ράντομ  2003–2009  Ρόσασπορτ Ράντομ  2009–2010  ''Ρόσα Ράντομ  2010–παρόν|arena=Sports Hall MOSiR|capacity=2,000|location=Ράντομ, Πολωνία|colors=Μπλε, άσπρο |current=|sponsor=|president=Πζεμίσλαβ Σατσίβκο|coach=Βόιτσιεχ Καμίνσκι|ownership=Ρόμαν Σατσίβκο|season=2018–19|position=11η από 17|website=|h_body=FFFFFF|h_pattern_b=_bluesides|h_shorts=FFFFFF|h_pattern_s=_bluesides|a_body=035193|a_pattern_b=_whitesides|a_shorts=035193|a_pattern_s=_whitesides}} 
Η Ρόσα Ράντομ (πολωνικά:Rosa Radom) είναι πολωνικός επαγγελματικός σύλλογος καλαθοσφαίρισης, με έδρα το Ράντομ. Ο σύλλογος ιδρύθηκε το 2003 και συμμετέχει στο Πρωτάθλημα Πολωνίας από την περίοδο 2012-13. 

 Ιστορία 
Την περίοδο 2011-12 της 1 Λίγκα, η Ρόσα Ράντομ έφτασε στους τελικούς, όπου έχασε με 3-1 από τη Σταρτ Γκντίνια. Πάραυτα, η ομάδα προωθήθηκε στην 1η κατηγορία. Το 2016, ο σύλλογος κέρδισε το πρώτο του τρόπαιο, όταν έκανε την έκπληξη στον Τελικό του Κυπέλλου, κερδίζοντας τη Ζιελόνα Γκούρα με 74-64. 

 Διακρίσεις Πρωτάθλημα Πολωνίας 

 Νικητές (0): - 
 2η θέση (1): 2015-16 
 4η θέση (2): 2013-14, 2014-15 Κύπελλο Πολωνίας 

 Νικητές (1): 2016 
 Φιναλίστ (1): 2015 Σούπερ Καπ Πολωνίας 

 Νικητές (1):''' 2016

Παραπομπές

Εξωτερικοί σύνδεσμοι 
 Επίσημος ιστότοπος  

Πολωνικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 2003
Έλενα του Μαυροβουνίου

Η Έλενα (σερβικά Јелена, 8 Ιανουαρίου 1871 - 28 Νοεμβρίου 1952) από τον Οίκο των Πετρόβιτς-Νιέγκος ήταν πριγκίπισσα του Μαυροβουνίου και με τον γάμο της έγινε βασίλισσα της Ιταλίας.

Βιογραφία
Γεννήθηκε στο Τσέτινιε και ήταν η τέταρτη (επιζήσασα) κόρη του Νικολάου Α΄ του Μαυροβουνίου και της Μιλένας, κόρης του Πετάρ Βούκοτιτς, βοεβόδα του Μαυροβουνίου.

Οικογένεια
Παντρεύτηκε το 1896 τον Βίκτωρα Εμμανουήλ Γ΄ της Ιταλίας και είχε τέκνα;
 Γιολάντα 1901-1986, παντρεύτηκε τον Τζόρτζιο Κάρλο Κάλβι, κόμη του Μπέργκολο.
 Μαφάλντα 1902-1944, παντρεύτηκε τον Φίλιππο της Έσσης.
 Ουμβέρτος Β΄ της Ιταλίας 1904-1983, βασίλευσε 33 ημέρες (9 Μαΐου-12 Ιουνίου 1946).
 Ιωάννα 1907-2000, παντρεύτηκε τον Βόρι Γ΄ της Βουλγαρίας.
 Μαρία Φραγκίσκη 1914-2001, παντρεύτηκε τον Λουδοβίκο των Βουρβόνων-Πάρμας (γιο του Ροβέρτου Α΄ της Πάρμας).

Παραπομπές

Πηγές
 The Njegoskij Fund Public Project : Private family archives-based digital documentary fund focused on history and culture of Royal Montenegro.
 Crnogorska princeza Jelena

Βασιλομήτωρ
Βασίλισσες της Ιταλίας
Οίκος των Πέτροβιτς-Νιέγκος
Πριγκίπισσες του Πεδομόντιου
Μαργαρίτα της Σαβοΐας (Βασίλισσα της Ιταλίας)

Η Μαργαρίτα (ιταλ. Margherita, 20 Νοεμβρίου 1851 - 4 Ιανουαρίου 1926) από τον Οίκο της Σαβοΐας ήταν κόρη του δούκα της Γένουας και με τον γάμο της έγινε βασίλισσα της Ιταλίας.

Βιογραφία
Η Μαργαρίτα Μαρία Θηρεσία Ιωάννα ήταν η μόνη κόρη του Φερδινάνδου, Δούκα της Γένουας, και της Ελισάβετ των Βέττιν, κόρης του Ιωάννη της Σαξονίας.

Οικογένεια
Παντρεύτηκε το 1868 τον Ουμβέρτο Α΄ της Ιταλίας και είχε τέκνα:
 Βίκτωρ Εμμανουήλ Γ΄ (1869 - 1947), Βασιλιάς της Ιταλίας.

Παραπομπές

Πηγές
 ‘Rifugio Regina Margherita alla Punta Gnifetti’, varasc.it. The official opening ceremony took place a fortnight later on 4 September.
 David Doughan, Peter Gordon, Women, Clubs and Associations in Britain (2007), p. 111

Βασιλομήτωρ
Βασίλισσες της Ιταλίας
Οίκος της Σαβοΐας
Πριγκίπισσες της Ιταλίας
Πριγκίπισσες του Πεδομόντιου
Πριγκίπισσες της Σαβοΐας
Αδελαΐδα της Αυστρίας

Να μη συγχέεται με την Αδελαΐδα, Αρχιδούκισσα της Αυστρίας (1914-1971).

Η Αδελαΐδα (γερμ. Adelheid, 3 Ιουνίου 1822 - 20 Ιανουαρίου 1855) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας και με τον γάμο της έγινε βασίλισσα της Ιταλίας.

Βιογραφία
Η Αδελαΐδα Φραγκίσκη Μαρία Ραϊνερία Ελισάβετ Κλοτίλδη ήταν η δεύτερη κόρη του Ράινερ Ιωσήφ της Αυστρίας και της Ελισάβετ της Σαβοΐας, κόρης του Καρόλου Εμμανουήλ του Καρινιάνο.

Οικογένεια
Παντρεύτηκε το 1842 τον εξάδελφό της, Βίκτωρα Εμμανουήλ Β΄ της Σαβοΐας, Βασιλιά της Σαρδηνίας, μετέπειτα της Ιταλίας, και είχε τέκνα:
 Μαρία Κλοτίλδη (1843-1911), παντρεύτηκε τον Ναπολέοντα Ιωσήφ Βοναπάρτη, Πρίγκιπα του Μονφόρ.
 Ουμβέρτος Α΄ (1844-1900), Βασιλιάς της Ιταλίας.
 Αμεδαίος (1845-1890), Βασιλιάς της Ισπανίας.
 Οντόνε (1846-1866), Δούκας του Μομφερράτου.
 Μαρία Πία (1847-1911), παντρεύτηκε τον Λουδοβίκο της Πορτογαλίας.
 Κάρολος Αλβέρτος (1851-1854).
 Βίκτωρ Εμμανουήλ (1852), θνησιγενής.
 Βίκτωρ Εμμανουήλ (8 Ιανουαρίου-17 Μαΐου 1855).

Πηγές
 Georgina Sarah. Godkin:Life of Victor Emmanuel II, First king of Italy, Volume I, 1879, p 44
 Forester. C.S: Victor Emmanuel II: And the Union of Italy, Simon Publications LLC, 2001, p 216

Παραπομπές 

Οίκος της Σαβοΐας
Πριγκίπισσες της Αυστρίας
Ιταλοί ευγενείς
Πριγκίπισσες της Τοσκάνης
Πριγκίπισσες του Πεδομόντιου
Πριγκίπισσες της Σαβοΐας
Δούκισσες της Σαβοΐας
Βασίλισσες της Σαρδηνίας
Κύριος Κλάιν (ταινία)

Ο Κύριος Κλάιν (γαλλικά: Monsieur Klein) είναι μια δραματική ταινία Γαλλικής παραγωγής του 1976, σε σκηνοθεσία Τζοσέφ Λόουζι και πρωταγωνιστούν ο Αλέν Ντελόν και η Ζαν Μορό.

Υπόθεση 
Παρίσι, Ιανουάριος του 1942. Η Γαλλία καταλαμβάνεται από τους Ναζί.

Ο Ρομπέρ Κλάιν (Αλέν Ντελόν), είναι ένας διάσημος έμπορος τέχνης, Ρωμαιοκαθολικός στο θρήσκευμα και Αλσατός στην καταγωγή, ο οποίος εκμεταλλεύεται  τους Γάλλους Εβραίους που πρέπει να πουλήσουν τα έργα τέχνης που κατέχουν για να αντλήσουν μετρητά και να φύγουν από τη χώρα.

Μια μέρα, η τοπική εβραϊκή εφημερίδα, απευθυνόμενη προς αυτόν, παραδίδεται στο σπίτι του. Γνωρίζοντας ο ίδιος ότι ένας άλλος Ρομπέρ Κλάιν που ζει στο Παρίσι, είναι ένας Εβραίος που αναζητείται από την αστυνομία, έστειλε με το ταχυδρομείο την τοπική εφημερίδα σε μια προφανή προσπάθεια να καταστρέψει την κοινωνική του φήμη και να  τον κάνει στόχο του επίσημου αντισημιτισμού.

Ο Κλάιν το αναφέρει αυτό στην αστυνομία, η οποία όμως παραμένει καχύποπτη, θεωρώντας ότι μπορεί να είναι ένα δικό του σχέδιο για να συγκαλύψει τη δική του πραγματική ταυτότητα. Οι δικές του έρευνες τον οδηγούν σε αντιφατικές κατευθύνσεις, προς τον άλλον Κλάιν, ο οποίος ζει σε μια παραγκούπολη.

Όταν ο έμπορος τέχνης δεν μπορεί να εντοπίσει τον άλλο Κλάιν, οι αρχές απαιτούν από τον ίδιο να προσκομίσει απόδειξη της γαλλικής μη εβραϊκής καταγωγής του. Ενώ περιμένει να έρθουν τα επίσημα έγγραφα, αγωνίζεται να εντοπίσει τον ομώνυμο του και  να μάθει ποια είναι τα κίνητρά του.

Πριν μπορέσει να επιλύσει την  κατάσταση με κάθε μέσο, ​​παγιδεύεται στο πογκρόμ των Εβραίων του Παρισιού τον Ιούλιο του 1942. Συνενώνεται με τους Εβραίους που κάποτε ήταν πελάτες του, καθώς επιβιβάζονται σε φορτηγά με προορισμό για το Άουσβιτς.

Διανομή Ρόλων 
 Αλέν Ντελόν ως Ρομπέρ Κλάιν 
 Ζαν Μορό ως Φλορένς
 Φρανσίν Μπερτζ ως Νικόλ
 Ζυλιέτ Μπερτό ως Ζανίν
 Μασίμο Τζιρότι ως Σαρλ
 Μάικλ Λονσντέιλ ως Πιέρ
 Μαγγαλί Κλεμέντ ως Λόλα

Βραβεία 

Βραβείο Σεζάρ Καλύτερης ταινίας
Βραβείο Σεζάρ Καλύτερου σκηνοθέτη
Βραβείο Σεζάρ Καλύτερης σκηνογραφίας

Υποψηφιότητες
Βραβείο Σεζάρ Καλύτερης διεύθυνσης φωτογραφίας
Βραβείο Σεζάρ Καλύτερου Α' ανδρικού ρόλου
Βραβείο Σεζάρ Καλύτερου μοντάζ
 
Η ταινία ήταν υποψήφια για τον Χρυσό Φοίνικα στο Φεστιβάλ των Καννών το 1976, αλλά έχασε από τον Ταξιτζή του Μάρτιν Σκορσέζε.

Παραπομπές

Εξωτερικοί σύνδεσμοι 
  
 

Γαλλικές ταινίες
Γαλλικές δραματικές ταινίες
Ταινίες του 1976
Ταινίες σε παραγωγή Αλέν Ντελόν
Γαλλόφωνες ταινίες
Ταινίες γυρισμένες στο Παρίσι
Σαν Πόλο

Το Σαν Πόλο είναι το μικρότερο και πιο κεντρικό από τα έξι "Σεστιέρι" ή "Συνοικίες" στις οποίες έχει διαιρεθεί η Βενετία, αποτελεί την πρωτεύουσα Ριάλτο. Το Σαν Πόλο καλύπτει έκταση 35 εκτάρια κατά μήκος του Μεγάλου Καναλιού. Αποτελεί το παλαιότερο τμήμα της Βενετίας, έχει κατοικηθεί από τον 9ο αιώνα μαζί με το Σεστιέρι του Σαν Μάρκο, πήρε το όνομα του από την ομώνυμη εκκλησία του Σαν Πόλο. Το Σεστιέρι του Σαν Πόλο αποτελεί την κεντρική αγορά της πόλης από το 1097, από τον 13ο αιώνα συνδέεται με την ανατολική όχθη του Μεγάλου Καναλιού με τη γέφυρα του Ριάλτο. 

Το δυτικό τμήμα της συνοικίας είναι διάσημο για τις Εκκλησίες ενώ το ανατολικό που πολλές φορές ονομάζεται "Ριάλτο" για τα Ανάκτορα και τα μικρότερα σπίτια.
Τα μεγαλύτερα αξιοθέατα της συνοικίας είναι η "Γέφυρα του Ριάλτο", η εκκλησία του Σαν Τζάκομο ντι Ριάλτο που σύμφωνα με τον θρύλο είναι η παλιότερη στην πόλη, το Γήπεδο του Σαν Πόλο με την εκκλησία του Σαν Πόλο και η οικία του Κάρλο Γκολντόνι.

Παραπομπές

Εξωτερικοί σύνδεσμοι

Σαν Πόλο

Σεστιέρι της Βενετίας
Άννα Χριστίνα του Ζούλτσμπαχ, πριγκίπισσα του Πεδεμοντίου

Η Άννα Χριστίνα (γερμ. Anne Christine, 5 Φεβρουαρίου 1704 - 12 Μαρτίου 1723) από τον Οίκο του Βίττελσμπαχ ήταν κόρη του Κόμη του Παλατινάτου-Ζούλτσμπαχ και με τον γάμο της με τον Διάδοχο της Σαρδηνίας έγινε Πριγκίπισσα του Πεδεμοντίου.

Βιογραφία
Η Άννα Χριστίνα Λουίζα ήταν η τέταρτη κόρη του Θεοδώρου Ευσταθίου, Κόμη του Παλατινάτου-Ζούλτσμπαχ, και της Μαρίας Ελεονώρας, κόρης του Γουλιέλμου, Λανδγράβου της Έσσης-Ρότενμπουργκ.

Οικογένεια
Παντρεύτηκε τον Κάρολο Εμμανουήλ, τότε πρίγκιπα του Πεδεμοντίου (ως διάδοχος της Σαρδηνίας). Ο γιος τους απεβίωσε 2 ετών

Το 1723 απεβίωσε η Αννα Χριστίνα σε ηλικία 19 ετών και το 1724 ο σύζυγός της έκανε δεύτερο γάμο. Το 1730 ο Κάρολος Εμμανουήλ Γ΄ έγινε Βασιλιάς της Σαρδηνίας.

Παραπομπές

Πηγές
 Pas, Leo van de. "Pfalzgräfin Anna Christiane Luise von Sulzbach". Genealogics.org. Retrieved 1 December 2009.
 Huberty, Michel; Giraud, Alain; Magdelaine, F. and B. (1985). ’’L'Allemagne Dynastique, Tome IV – Wittelsbach’’. France: Laballery. pp. 82, 141, 166, 202, 273, 310–311. ISBN 2-901138-04-7.

Πριγκίπισσες της Βαυαρίας
Οίκος του Βίττελσμπαχ
Βαυαροί ευγενείς
Πριγκίπισσες του Πεδομόντιου
Πριγκίπισσες της Σαβοΐας
Παλατινές κόμισσες του Ζούλτσμπαχ
Μαρία Ιωσηφίνα του Βελγίου

Η Μαρία Ιωσηφίνα, (γαλλ. Marie José, 4 Αυγούστου 1906 - 27 Ιανουαρίου 2001) από τον Οίκο των Βέττιν - Σαξονίας-Κόμπουργκ & Γκότα ήταν πριγκίπισσα του Βελγίου και με τον γάμο της έγινε βασίλισσα της Ιταλίας.

Βιογραφία
Η Μαρία Ιωσηφίνα Καρλόττα Σοφία Αμαλία Ερριέττα Γαβριέλα ήταν η μόνη κόρη του Αλβέρτου Α΄ του Βελγίου και της Ελισάβετ, κόρης του Καρόλου Θεοδώρου, δούκα εν Βαυαρία.

Οικογένεια
Παντρεύτηκε το 1930 τον Ουμβέρτο Β΄ του Οίκου της Σαβοΐας βασιλιά της Ιταλίας και είχε τέκνα:
 Μαρία Πία γενν. 1934, παντρεύτηκε πρώτα τον Αλέξανδρο της Γιουγκοσλαβίας και μετά τον Μιχαήλ των Βουρβόνων, πρίγκιπα της Πάρμας.
 Βίκτωρ Εμμανουήλ γενν. 1937, πρίγκιπας της Νάπολης.
 Μαρία Γαβριέλα γενν. 1940, παντρεύτηκε τον Ρόμπερτ Τσέλλινγκερ.
 Μαρία Βεατρίκη γενν. 1943.

Παραπομπές

Πηγές
 Genealogy of the Royal Family of Belgium (House Saxe-Coburg-Gotha) at the Wayback Machine (archived 28 October 2009)
 "The May Queen", eurohistory.com; accessed 5 June 2018.
 "Queen Marie José international musical composition prize", reinemariejose.ch; accessed 5 June 2018.

Βασίλισσες της Ιταλίας
Οίκος της Σαξονίας-Κόμπουργκ & Γκότα
Πριγκίπισσες του Βελγίου
Πριγκίπισσες της Σαξονίας-Κόμπουργκ & Γκότα
Πριγκίπισσες του Πεδομόντιου
Πριγκίπισσες της Σαβοΐας
Γερόντισσα Ακυλίνα της Δράμας

Η Γερόντισσα Ακυλίνα της Δράμας (Θείρα Μικράς Ασίας, 23 Απριλίου 1921 - Δράμα, 16 Νοεμβρίου 2006) ήταν Ελληνίδα Ορθόδοξη μοναχή που έζησε στη Μονή Αναλήψεως του Σωτήρος Δράμας, διατελώντας Ηγουμένη. Επέδειξε σημαντική δράση κατά την Εθνική Αντίσταση.

Βιογραφικά στοιχεία 
Η κατά κόσμον Ερασμία, κόρη των Γεωργίου και Ευτυχίας Παρμαξίδου, γεννήθηκε στα Θείρα της Σμύρνης στις 23 Απριλίου 1921. Κατά τη Μικρασιατική Καταστροφή επτά συγγενείς της μαρτύρησαν στην αγχόνη ενώ η ίδια με την οικογένειά της εγκατέλειψαν τη Μικρά Ασία. Πρόσφυγες ήρθαν στον Πειραιά στις 14/09/1922 και λίγο αργότερα εγκαταστάθηκαν στην πόλη της Δράμας.

Η νεαρή Ερασμία μετακόμισε οικογενειακώς στη Θεσσαλονίκη λόγω της σκληρής Βουλγαρικής Κατοχής στη Δράμα. Προσέφερε σημαντική βοήθεια σε ανθρώπους πρωτοστατώντας στα συσσίτια για τους πεινώντες στην περιοχή του Λαγκαδά. Συμμετείχε στην Εθνική Αντίσταση και με κίνδυνο της ζωής της ανέλαβε την τροφοδοσία των κρατούμενων αντιστασιακών Ελλήνων στο στρατόπεδο Παύλου Μελά της Θεσσαλονίκης που είχε μεταβληθεί σε τόπο κράτησης και βασανιστηρίων από τους Γερμανούς.

Την δεκαετία του 1950 οργάνωσε συσσίτια στη Δράμα για να αντιμετωπιστούν οι πληγές της Βουλγαρικής Kατοχής και ξεκίνησε τις κατασκηνώσεις της Μητροπόλεως Δράμας στον Γρανίτη.

Σχημάτισε αδελφότητα με γυναίκες με σκοπό την αφιέρωσή τους στον μοναχισμό. Η αδελφότητα με επικεφαλής την Ακυλίνα, τον Απρίλιο του 1970, εγκαταστάθηκε, με την επίβλεψη και τη στήριξη του Μητροπολίτη Δράμας Διονυσίου, στην τότε εγκαταλελειμμένη περιοχή των Ταξιαρχών Δράμας (Σίψα) όπου υπήρχε ναΰδριο της Αναλήψεως του Σωτήρος. Στις 17 Ιουλίου 1970 και σε ηλικία 50 ετών πήρε το μέγα και αγγελικό σχήμα και ονομάσθηκε Ακυλίνα μοναχή. Στη αδελφότητα εντάχθηκε και η Γερόντισσα Άννα Μακκαβαίου η Μικρασιάτισσα, η οποία εκτιμούσε πολύ την Ηγουμένη Ακυλίνα.

Η Ηγουμένη Ακυλίνα παράλληλα με τα κύρια πνευματικά της καθήκοντα εργάσθηκε για το κτίσιμο της Μονής. Ολόκληρο το κτιριακό οικοδόμημα της Μονής είναι κόπος της δραστηριότητάς της μαζί με την πρώτη αδελφότητα και τις νεότερες μοναχές. Στις 25 Απριλίου 1971 πραγματοποιήθηκαν τα εγκαίνια της Ιεράς Μονής.

Η Γερόντισσα Ακυλίνα εκοιμήθη στις 16 Νοεμβρίου του 2006.

Ο Άγιος Παΐσιος την χαρακτήριζε ως «Γερόντισσα των Γεροντισσών» και ο Όσιος Πορφύριος ο Καυσοκαλυβίτης την αποκαλούσε «Χερουβείμ με χρυσά φτερά».

Παραπομπές 

Ακυλινα
Ακυλινα
Ακυλινα
Ακυλινα
Ακυλινα
Ακυλινα
Ακυλινα
Ολυμπία Μαντσίνι, κόμισσα του Σουασσόν

Η Ολυμπία, γαλλ. Olympia (11 Ιουλίου 1638 - 9 Οκτωβρίου 1708) από τον Οίκο των Μαντσίνι ήταν κόρη του βαρόνου Μαντσίνι και με τον γάμο της έγινε κόμισσα του Σουασσόν & του Ντρε.

Βιογραφία
Γεννήθηκε στη Ρώμη· ήταν κόρη του βαρόνου Λορέντσο Μαντσίνι, Ιταλού αριστοκράτη, νεκρομάντη και αστρολόγου και της Τζιρόλαμα Μαζαρίνι, αδελφής του καρδιναλίου Μαζαρέν, πρωθυπουργού της Γαλλίας. Αυτή, οι τέσσερις αδελφές της και δύο εξαδέλφες τους, έμειναν γνωστές στην Αυλή ως οι Μαζαρινέτες (ανιψιές του Μαζαρέν).

Οικογένεια
Παντρεύτηκε το 1557 τον Ευγένιο-Μαυρίκιο κόμη του Σουασσόν & του Ντρε και είχε τέκνα:
 Λουδοβίκος-Θωμάς 1657-1702, κόμης του Σουασσόν.
 Φίλιππος 1659-1693, ηγούμενος του Σουασσόν.
 Λουδοβίκος-Ιούλιος 1660-1683, ο ιππότης της Σαβοΐας.
 Ευγένιος 1663-1736, ο διάσημος στρατηγός.
 Μαρία-Ιωάννα 1665-1705, κυρία του Σουασσόν.
 Λουίζα-Φιλιβέρτη 1667-1726, κυρία του Ντρε.
 άλλα δύο τέκνα, απεβίωσαν 14 ετών και 3 ετών.

Πηγές
 Herre, Franz (2001). Eugenio di Savoia. Milan: Garzanti. p. 15. ISBN 88-11-69311-X.

Παραπομπές 

Οίκος της Σαβοΐας
Κόμισσες της Ιταλίας
Πριγκίπισσες της Σαβοΐας
Γαλλίδες κόμισσες
Αντάνας Σμετόνα

Ο Αντάνας Σμετόνα (10 Αυγούστου 1874 στο Ουζουλένις - 9 Ιανουαρίου 1944 στο Κλίβελαντ) ήταν Λιθουανός πολιτικός και ένας από τους σημαντικότερους πολιτικούς της μεσοπολεμικής Λιθουανίας. Εξελέγη πρώτος πρόεδρος της Λιθουανίας και υπηρέτησε από τις 4 Απριλίου 1919 μέχρι τις 19 Ιουνίου 1920. Έγινε και πάλι πρόεδρος της χώρας από τις 19 Δεκεμβρίου 1926 μέχρι τις 15 Ιουνίου 1940, πριν την προσάρτηση της χώρας από την Σοβιετική Ένωση. Ήταν ένας από τους σημαντικότερους εθνικιστές στην Λιθουανία. Το 1926 επανήλθε στην εξουσία με πραξικόπημα.

Πρώτα χρόνια και εκπαίδευση 
Ο Σμετόνα γεννήθηκε στις 10 Αυγούστου (Π.Η. 28 Ιουλίου) 1874 στο χωριό Ουζουλένις του κυβερνείου Κόβνο της Ρωσικής Αυτοκρατορίας γόνος μιας οικογένειας αγροτών που ήταν πρώην υπηρέτες στο αρχοντικό Ταουγιέναϊ, το οποίο ανήκε στην οικογένεια Ράντζιβιλ. Ο ερευνητής Καζιμιέρας Γκασπαραβίτσιους θεωρεί τον Σμετόνα απόγονο ενός Λαυρέντιου, ο οποίος γεννήθηκε γύρω στο 1695 και ζούσε κοντά στη Ραγκούβα. Ο Σμετόνα ήταν το όγδοο από τα εννέα παιδιά των γονιών του. Οι γονείς του ήταν εργατικοί άνθρωποι που κατάφεραν να διπλασιάσουν τα 5 εκτάρια που κληροδότησαν. Ο πατέρας του ήταν αγράμματος.

Παραπομπές 

Λιθουανοί πολιτικοί
Εξόριστοι πολιτικοί
Πέδρο Αλόνσο

Ο Πέδρο Γκονθάλεθ Αλόνσο γεννήθηκε στις 21 Ιουνίου 1971 και είναι Ισπανός ηθοποιός. Είναι γνωστός από τους ρόλους του σε Rías Baixas (2003 – 2005), Maridos e mulleres (2006 – 2008), Father Casares (2014 – 2015) και Gondar (2009), σε τοπικό επίπεδο στη Γαλικία, και σε εθνικό επίπεδο για τους ρόλους όπως Diego Murquía / Adrián Vera Celande στο Gran Hotel και Αντρές "Βερολίνο" ντε Φονογιόσα από την σειρά La casa de papel (ελληνικά: Η τέλεια ληστεία) που αρχικά προβλήθηκε στο ισπανικό κανάλι Antena 3, ενώ πλέον προβάλλεται στο Netflix.   Το 2018, εκλέχθηκε ως "Διεθνές Αστέρα της Χρονιάς" από το τούρκικο περιοδικό GQ. Ο Αλόνσο επίσης συμπρωταγωνίστησε στο Diablo Guardian, την πρώτη σειρά δράσεων του Amazon Prime Video στη Λατινική Αμερική, η οποία κυκλοφόρησε τον Μάιο του 2018.

Πρώτα χρόνια 
Ο Πέδρο Γκονθάλεθ Αλόνσο γεννήθηκε στο Βίγο της Ισπανίας. Σπούδασε στο Royal School of Dramatic Arts (RESAD) στην Μαδρίτη και φοίτησε το 1992 και στο Teatro de la Danza (Theatre of Dance). Ο Αλόνσο είναι αμφιδέξιος και μιλάει Ισπανικά, Γαλικιανά, Καταλανικά και Αγγλικά. Είναι επίσης συγγραφέας και καλλιτέχνης, αφού δημοσίευσε το έργο του με το όνομα Pedro Alonso O'choro.

Βραβεία και υποψηφιότητες

Παραπομπές

Εξωτερικοί σύνδεσμοι 

Ισπανοί ηθοποιοί
Άλμπα Φλόρες

Η Άλμπα Γκονζάλες Βίγια (Μαδρίτη, 28 Οκτωβρίου,1986), γνωστή ως Άλμπα Φλόρες, είναι η Iσπανίδα ηθοποιός. Η Φλόρες είναι γνωστή για τον ρόλο της ως Saray Vargas στο Vis a Vis και ως Nairobi στο La casa de papel.

Βιογραφία 
Η Άλμπα Φλόρες είναι η μοναδική κόρη του μισού ρομά μουσικού και συνθέτη Αντόνιο Φλόρες και Άννα Βίγια, θεατρικής παραγωγού. Είναι επίσης εγγονή της Λόλα Φλόρες, ανιψιά των τραγουδιστών Λολίτα Φλόρες και Ροζάριο Φλόρες,  και ξαδέλφη της ηθοποιού Ελένα Φουριάσε. 

Η Άλμπα σπούδασε δραματική ερμηνεία από την ηλικία των δεκατριών, με δευτεροβάθμια εκπαίδευση στο πιάνο. Στην σύντομη καριέρα της στην σκηνή, εμφανίστηκε σε διάφορους ρόλους. Ο πιο αξιοσημείωτος από αυτούς ήταν της Luna de miel en Hiroshima (2005) και στη τσιγγάνικη έκδοση του Ονείρου της Θερινής Νύχτας (2007).

Καριέρα 
Το 2005, η Άλμπα έκανε το κινηματογραφικό της ντεμπούτο στο EL Calentito (Το Warm) της Τσους Γκουτιέρες, με Verónica Sánchez, Ruth Díaz, Macarena Gómez, Estíbaliz Gabilondo και Lluvia Rojo, μεταξύ άλλων ερμηνευτών. 

Στην τηλεόραση, συμμετείχε για πρώτη φορά σε ένα επεισόδιο της σειράς El comisario (The Commisar) το 2006. Το 2008, προσήλθε σε μια τηλεοπτική σειρά Antenna 3 El Súndrome de Ulises (Το σύνδρομο Οδυσσέας) και παρουσίασε τη μουσική παραγωγή του Enamorados anónimos. 

Το 2009, ηχογράφησε το θεματικό τραγούδι του πατέρα της, "Δεν μπορώ να σε ερωτευθώ" (I cannot fall in love with you), για την μουσική υπόκρουση μιας ταινίας του Ρομπέρτο Σαντιάγκο, "Al final del camino" (στο Τέλος του Δρόμου), με πρωταγωνιστές την Μαλένα Αλτέριο και τον Φερνάντο Τεχέρο. 

Αρχίζοντας το 2013, συμμετείχε με τον πρωταγωνιστικό ρόλο ως Μαροκινή υπάλληλος Χαμίλα στην σειρά El tiempo entre costuras (Ο ενδιάμεσος χρόνος), που τοποθετείται στην Ισπανία και στα βόρεια προτεκτοράτα του Μαρόκο, μετά τον ισπανικό εμφύλιο πόλεμο. Ακολούθησε μια εμφάνιση στη σειρά TVE Cuéntame ως σημαντικός μάρτυρας σε μια υπόθεση που αφορούσε την διεφθαρμένη αστυνομία.  

Το 2015 έγινε μέλος της σειράς Vis a vis όπου παίζει ένα χαρακτήρα που ονομάζεται Saray Vargas, μια γυναίκα ρομά που αντιμετωπίζει ποινή φυλάκισης 5 ετών για ανθρωποκτονία.

Φιλμογραφία

Ταινία

Τηλεόραση

Παραπομπές

Εξωτερικοί σύνδεσμοι 
 

Ισπανοί ηθοποιοί
ΛΟΑΤ πρόσωπα από την Ισπανία
Ισπανοί Ρομά
Ερρίκος Α΄ του Μπάντεν-Χάχμπεργκ

Ο Ερρίκος Α΄, γερμ. Heinrich I (π. 1180 - 2 Ιουλίου 1231) από τον Οίκο του Τσέρινγκεν ήταν μάργραβος του Μπάντεν-Χάχμπεργκ (1190-1231).

Βιογραφία
Ήταν ο δευτερότοκος γιος του Χέρμαν Δ΄ μαργράβου του Μπάντεν και της Μπέρτας, κόρης του Λουδοβίκου παλατινού κόμη του Τύμπινγκεν. Μεγαλύτερος αδελφός του ήταν ο Χέρμαν Ε΄ και μικρότερα αδέλφια ο Φρειδερίκος, η Γιούτα και η Μπέρτα.

Ο πατέρας του συμμετείχε στις εκστρατείες του Φρειδερίκου Α΄ της Γερμανίας στην Ιταλία και στην Γ΄ Σταυροφορία. Διέσχισε τη Μ. Ασία και στην Αντιόχεια, έπειτα από επιδημία, ασθένησε και απεβίωσε το 1190. Τον διαδέχθηκαν οι γιοί του: ο Χέρμαν Ε΄ στο Μπάντεν-Μπάντεν και ο Ερρίκος Α΄ στο Μπάντεν-Χάχμπεργκ. Ο Χέρμαν Ε΄ ακολούθησε τον Φρειδερίκο Β΄ της Γερμανίας στην Ιταλία και στην Αίγυπτο (όπου αιχμαλωτίστηκε)· επίσης στην Ε΄ και στην ΣΤ΄ Σταυροφορία.

Ο Ερρίκος Α΄ ήταν ο πρώτος του Οίκου του που ονόμασε τον εαυτό του μάργραβο του Χάχμπεργκ. Απεβίωσε το 1231 και τον διαδέχθηκε ο πρωτότοκος γιος του Ερρίκος Β΄, που ήταν ανήλικος. Αυτός το 1232 αγόρασε το Ζάουζενμπεργκ από το αββείο του Αγ. Βλασίου και σύντομα μετά έκτισε το κάστρο Ζάουζενμπουργκ, που αναφέρεται για πρώτη φορά το 1246.

Οικογένεια
Νυμφεύτηκε την Αγνή, κόρη του Έγκινο Δ΄ κόμη του Ούραχ και είχε τέκνα:
 Ερρίκος Β΄ πριν το 1231-1297/8.
 Χέρμανν, μάργραβος του Χάχμπεργκ (1231-1239).

Πηγές
 , 
genealogie-mittelalter.de 
 Worldroots

Οίκος του Τσέρινγκεν
Α.Ο. Ποταμιά

Ο Αθλητικός Όμιλος Ποταμιά  είναι ποδοσφαιρικός σύλλογος της Ευρυτανίας. Ιδρύθηκε το 1989 στο Μεγάλο Χωριό Ευρυτανίας και από τότε συμμετέχει στα πρωταθλήματα της ΕΠΣΝ Ευρυτανίας. Έχει κατακτήσει 2 πρωταθλήματα ΕΠΣΝ Ευρυτανίας (2017-18, 2018-19), 3 Κύπελλα ΕΠΣΝ Ευρυτανίας (5 συμμετοχές σε τελικούς) και 1 Super Cup ΕΠΣΝ Ευρυτανίας (2018). Την αγωνιστική περίοδο 2019-20 αγωνίστηκε στην Γ' Εθνική κατηγορία στην παρθενική της εμφάνιση στις εθνικές κατηγορίες. Αγωνίζεται στο Δημοτικό Στάδιο Καρπενησίου, 2.500 θεατών, το οποίο διαθέτει πλαστικό χλοοτάπητα.

Τίτλοι και Διακρίσεις 

 Πρωτάθλημα Ευρυτανίας  1 (2017-18, 2018-19)
 Κύπελλο Ευρυτανίας  3 (2015-16, 2018-19, 2019-20)
Super Cup Ευρυτανίας  1 (2018)

Τελικοί Κυπέλλου ΕΠΣΝ Ευρυτανίας 

 1995-96: ΑΠΟΚ Το Βελούχι - ΑΟ Ποταμιά 1:0
 2006-07: ΑΠΟΚ Το Βελούχι - ΑΟ Ποταμιά 4:1
 2015-16: ΑΟ Ποταμιά - Παναγραφιωτικός 2:1
 2018-19: ΑΟ Ποταμιά - ΑΠΟ Δυτικής Φραγκίστας 3:0
 2019-20 Λόγω της πανδημίας η ομάδα της Ποταμιάς κατέκτησε με κλήρωση το τρόπαιο της κυπελλούχου. Η αναστολή κάθε αγωνιστικής δράσης στα τοπικά, είχε ως αποτέλεσμα το Κύπελλο 2019-2020 να κριθεί στην κληρωτίδα, με την Μποταμιά να στέκεται πιο τυχερή από τον φιναλίστ Αίολο.

Τελικός Super Cup ΕΠΣΝ Ευρυτανίας 

 2018: ΑΟ Ποταμιά - ΑΠΟΚ Το Βελούχι 2:0

Κύπελλο Ελλάδας 
Την σεζόν 2019-20  η ομάδα δήλωσε για πρώτη φορά συμμετοχή στο Κύπελλο Ελλάδας. Οι τρεμπλούχοι Ευρυτανίας αντιμετώπισαν στην Κέρκυρα τον τοπικό Θιναλιακό Αχαράβης και ηττήθηκαν με 2-1. Το γκολ για την Ποταμιά στον πρώτο ιστορικό αγώνα για τον θεσμό του Κυπέλλου σημείωσε ο Αλέξανδρος Γενιτσαρόπουλος.

Πηγές

Εξωτερικοί σύνδεσμοι 

 ΑΟ Ποταμιά, επίσημος λογαριασμός στο Facebook.
Παναγιώτης Κολλημένος "EVRYTANIA SPORT"
Ηλεκτρονική έκδοση της εφημερίδας "ΕΥΡΥΤΑΝΙΚΑ ΝΕΑ"
Ιστολόγιο της εφημερίδας "ΕΥΡΥΤΑΝΙΚΟΣ ΠΑΛΜΟΣ"

Αθλητικοί σύλλογοι Ευρυτανίας
Ποδοσφαιρικές ομάδες Ελλάδας
Παβέλ Πούμπρλα

Ο Παβέλ Πούμπρλα(γεννημένος στις 13 Ιουνίου 1986) είναι Τσέχος επαγγελματίας παίκτης μπάσκετ για την Μπάσκετμπολ Νύμπουρκ της Τσεχικής Εθνικής Λίγκας Μπάσκετ .

Επαγγελματική Σταδιοδρομία 
Παίζοντας για την Μπάσκετμπολ Νύμπουρκ έλαβε διάκριση βρισκόμενος στην δεύτερη καλύτερη ομάδα του Γιούροκαπ το 2012.  

Τον Αύγουστο του 2012, υπέγραψε με την Ομπραντόιρο της Ισπανίας για την περίοδο 2012-13.  Τον Απρίλιο του 2013, επανασυνδέθηκε μαζί τους για μια ακόμα χρονιά.  

Στις 8 Οκτωβρίου 2015, υπέγραψε με τον βελγικό σύλλογο Σπιρού Σαρλερουά .  Στις 10 Φεβρουαρίου 2016, έφυγε από την Σαρλερουά και υπέγραψε με την Εστουδιάντες για το υπόλοιπο της χρονιάς.  

Στις 19 Αυγούστου 2016, ο Πούμπρλα επέστρεψε στην Μπάσκετμπολ Νύμπουρκ.

Τσεχική εθνική ομάδα 
Ο Πούμπρλα έπαιξε για την εθνική ομάδα μπάσκετ της Τσεχίας στο Ευρωμπάσκετ 2013 .

Βιβλιογραφικές αναφορές

Εξωτερικοί σύνδεσμοι 

 Προφίλ ACB.com 
 Προφίλ FIBA.com 
Καλαθοσφαιριστές Παγκοσμίου Κυπέλλου 2019
Καλαθοσφαιριστές Σπιρού Σαρλεουά
Σμολ φόργουορντ
Σούτινγκ γκαρντ
Καλαθοσφαιριστές Ομπραδόιρο
Καλαθοσφαιριστές Εστουδιάντες
Άνθρωποι από το Ζάμπρεχ
Παίκτες Λίγκας ACB
Καλαθοσφαιριστές εθνικής ομάδας ανδρών της Τσεχίας
Τσέχοι απόδημοι της Ισπανίας
Παίκτες της Μπάσκετμπολ Νύμπουρκ
Παίκτες της ΜΚ Όπαβα
Χάρης Ασημακόπουλος

Ο Χάρης Ασημακόπουλος (Αθήνα ,13 Νοεμβρίου 1978) είναι Έλληνας ηθοποιός του θεάτρου, της τηλεόρασης και του κινηματογράφου. Έγινε περισσότερο γνωστός από τη σειρά του Mega  Η ζωή μας μια βόλτα, την περίοδο 1999- 2000.

Βιογραφία 
Γεννήθηκε στην Αθήνα και μεγάλωσε στην Αθήνα και στο Ναύπλιο όπου είναι και ο τόπος καταγωγής του.

Σπούδασε τουριστικά επαγγέλματα στην Ανωτάτη Σχολή Τουριστικής Εκπαίδευσης Ρόδου και υποκριτική - ηθοποιία στην Ανωτέρα Δραματική Σχολή Αθηνών ''Γιώργος Θεοδοσιάδης''. Ασχολείται επίσης και με τη ζωγραφική.

Ξεκίνησε να λαμβάνει ρόλους στην τηλεόραση από τα 15 του χρόνια. Έγινε ευρέως γνωστός με την συμμετοχή του, μέσω των τηλεοπτικών σειρών Η Ζωή μας μία Βόλτα του Χριστόφορου Παπακαλίατη , και ακόμη περισσότερο στην Πολυκατοικία'. Στο παρελθόν είχε συνεργαστεί με την ηθοποιό Λυδία Κονιόρδου.

Έχει συμμετάσχει σε διάφορες τηλεοπτικές σειρές των τηλεοπτικών σταθμών ΑΝΤ1, Alpha και Mega.

Το 2005, συμμετείχε στην τηλεοπτική εκπομπή ''Μένουμε Ελλάδα''. Σήμερα ασχολείται ως επί το πλείστον με το Θέατρο.

Στην ιδιωτική τηλεόραση έχει εμφανιστεί, μεταξύ άλλων, στις σειρές:  Άλλη το πρωί, άλλη το βράδυ  ,Η ζωή μας μια βόλτα,                 Κόκκινος Κύκλος, Επιφάνεια, Τρεις Ευχές, Ξέχασέ με ,Εραστής Δυτικών Προαστίων,Επτά Θανάσιμες Πεθερές,Το Κόκκινο Δωμάτιο,Safe Sex , Μαρία η άσχημη, Η Πολυκατοικία ,Μίλα Μου Βρώμικα ,Τρίχες, Οι Συμμαθητές ,Το σόι σου ,Γλυκάνισος

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Βόννη του Μπερί

Η Βόννη του Μπερί, (Γαλλική γλώσσα : Bonne, 1362/1365 - 30 Δεκεμβρίου 1435) από τον Οίκο των Βαλουά ήταν κόρη του δούκα του Μπερρύ και με τους γάμους της έγινε πρώτα κόμισσα της Σαβοΐας και μετά κόμισσα του Αρμανιάκ. Ήταν η πρώτη κόρη του Ιωάννη, δούκα του Μπερρύ και της Ιωάννας, κόρης του Ιωάννη Α΄, κόμη του Αρμανιάκ, δισέγγονη του βασιλιά της Γαλλίας Ιωάννη του Αγαθού.

Οικογένεια

Παντρεύτηκε σε πρώτο γάμο (18 Ιανουαρίου 1377) με τον Αμεδαίο Ζ΄, κόμη της Σαβοΐας αλλά έφτασε στην Σαβοΐα το 1381, είχαν τέκνα:

Αμεδαίος Η΄ 1383-1439, κόμης, μετά δούκας της Σαβοΐας, παντρεύτηκε την Μαρία της Βουργουνδίας (1386-1422). Επίσης αντίπαπας ως Φήλιξ Ε΄.
Μπόννη 1388-1431, παντρεύτηκε τον Λουδοβίκο του Οίκου της Σαβοΐας κύριο του Πεδεμοντίου, διεκδικητή του πριγκιπάτου της Αχαΐας.
Ιωάννα 1392-1460, παντρεύτηκε τον Ιωάννη-Ιάκωβο Παλαιολόγο μαρκήσιο του Μομφερράτου.

Το 1391 απεβίωσε ο Αμεδαίος Ζ΄ και η Μπόννη έκανε δεύτερο γάμο (2 Δεκεμβρίου 1393) με τον Βερνάρδο Ζ΄, κόμη του Αρμανιάκ και είχε τέκνα:

Μπόννη του Αρμανιάκ 1399-1430/35, παντρεύτηκε τον Κάρολο των Βαλουά δούκα της Ορελάνης.
Ιωάννης Δ΄ του Αρμανιάκ 1396-1450, κόμης του Αρμανιάκ.
Μαρία του Αρμανιάκ 1397, πέθανε σε βρεφική ηλικία.
Βερνάρδος του Παρντιάκ απεβ. 1462, κυβερνήτης του Λιμουζέν.
Άννα του Αρμανιάκ 1402-1473, παντρεύτηκε τον Κάρολο Β΄ κύριο του Αλμπρέ, διοικητή και στρατιωτικό.
Ιωάννα του Αρμανιάκ 1403, πέθανε σε βρεφική ηλικία.
Βεατρίκη του Αρμανιάκ 1406, πέθανε σε βρεφική ηλικία.

Παραπομπές

Πηγές
Samaran, Charles (1905). "De quelques manuscrits ayant appartenu a Jean d'Armagnac". Bibliotheque de l'Ecole des Chartes Annee. Volume 66 Number 1.
Schnerb, Bertrand (2005). "Un Seigneur Auvergnat a la Cour de Bourgogne: Renaud II, Vicomte de Murat (1405-1420)". Annuaire-Bulletin de la Societe de l'Histoire de France Nuaire-Bulletin de la Societe de l'Histoire de France.
Vaughan, Richard (2002). Philip the Bold: The Formation of the Burgundian State. Boydell Press.

Οίκος των Βαλουά
Κόμισσες της Σαβοΐας
Σαρβεπάλλι Ραντακρίσναν

Ο Σαρβεπάλλι Ραντακρίσναν (ταμίλ: சர்வபள்ளி ராதாகிருஷ்ணன், χίντι: सर्वेपल्लि राधाकृष्णन, 5 Σεπτεμβρίου 1888 – 17 Απριλίου 1975) ήταν Ινδός φιλόσοφος και πολιτικός, πρώτος αντιπρόεδρος της Ινδίας (1952–1962) και δεύτερος πρόεδρος της Ινδίας (1962–1967).

Είναι ένας από τους γνωστότερους μελετητές συγκριτικής θρησκείας και φιλοσοφίας στην Ινδία. Ολοκλήρωσε τις σπουδές του στο Χριστιανικό Κολέγιο του Μαντράς το 1911 και έγινε βοηθός καθηγητής και αργότερα καθηγητής φιλοσοφίας στο Κολλέγιο της Προεδρείας του Μαντράς. Ύστερα έγινε καθηγητής φιλοσοφίας στο Πανεπιστήμιο του Μαϊσούρου (1918-1921). Ύστερα δίδαξε στο Πανεπιστήμιο της Καλκούτας (1921–1932) και στο Πανεπιστήμιο της Οξφόρδης (1936–1952).

Η φιλοσοφία του βασίστηκε στην Αντβαΐτα Βεντάντα, τροποποιώντας τη για να είναι πιο κατανοητή για το σύγχρονο κόσμο. Υπερασπίστηκε τον Ινδουισμό ενάντια στην "μη πληροφορημένη κριτική από τους Δυτικούς", συνεισφέροντας στον σχηματισμό της σύγχρονης ινδουιστικής ταυτότητας. Έχει ασκήσει επιρροή στην διαμόρφωση της κατανόησης του Ινδουισμό στην Ινδία και τη δύση, έχοντας την φήμη ως γεφυρωτής ανάμεσα στην Ινδία και τη Δύση.

Ο Ραντακρίσναν υπήρξε αποδέκτης διαφόρων βραβείων υψηλού κύρους στην μεγάλη διάρκεια της ζωής του. Ονομάστηκε ιππότης το 1931, το 1954 ήταν αποδέκτης του Μπάρατ Ράτνα (το υψηλότερο βραβείο της Ινδίας) και έγινε επίτιμο μέλος του Βρετανικού βασιλικού τάγματος τιμής το 1963. Ήταν συνιδρυτής της Helpage India (ελληνικά: Χέλπεϊτζ Ινδίας), μη κερδοσκοπικού οργανισμού για φτωχούς ηλικιωμένους. Ο Ραντακρίσναν πιστεύει ότι "οι δάσκαλοι πρέπει να είναι τα καλύτερα μυαλά της χώρας". Από το 1962, τα γενέθλια του εορτάζονται ως Ημέρα των Δασκάλων στην Ινδία.

Παραπομπές 

Ινδοί φιλόσοφοι
Ινδοί πολιτικοί
Σάσου Σάλιν

Ο Σάσου Άντρεας Σάλιν (Ελσίνκι, 11 Ιουνίου 1991) είναι Φινλανδός επαγγελματίας καλαθοσφαιριστής. Με ύψος 1.90μ. αγωνίζεται ως πόιντ γκαρντ και σούτινγκ γκαρντ για την Τενερίφη του Πρωταθλήματος Ισπανίας, καθώς και για την Εθνική Φινλανδίας.

Επαγγελματική Σταδιοδρομία 
Στις 27 Αυγούστου 2010, ο Σαλίν υπέγραψε ένα τριετές συμβόλαιο με τη σλοβενική ομάδα Ολύμπια Λιουμπλιάνας.  Στις 20 Ιουνίου 2013, επεξέτεινε το συμβόλαιό του με την Ολύμπια για δύο ακόμη χρόνια.  Τον Φεβρουάριο του 2015, έφυγε από την Ολίμπια και υπέγραψε με την ισπανική ομάδα ΚΜ Γκραν Κανάρια για την υπόλοιπη χρονιά. Στις 16 Ιουνίου 2015, επανυπέγραψε με τη Γκραν Κανάρια για μια ακόμη περίοδο.  

Στις 11 Ιουλίου 2017, ο Σάλιν υπέγραψε ένα διετές συμβόλαιο με τον ισπανικό σύλλογο της Ουνικάχα Μάλαγα.  

Στις 12 Ιουλίου 2019, ο Σάλιν υπέγραψε διετές συμβόλαιο με τον ισπανικό σύλλογο Ιμπεροστάρ Τενερίφη. Στις 9 Φεβρουαρίου 2020, κατέκτησε με την Τενερίφη το Διηπειρωτικό Κύπελλο, με τον ίδιο να ξεχωρίζει στον τελικό κόντρα στην Μπολόνια, έχοντας 12 πόντους (2/6 τρίποντα). Τη σεζόν 2020-21, έφτασε με την Τενερίφη στο Final-8 του Μπάσκετμπολ Τσάμπιονς Λιγκ. Συνολικά τη σεζόν 2020-21, είχε 8,2 πόντους (40,3% στα τρίποντα) στο Πρωτάθλημα και 12,8 πόντους (45,9% στα τρίποντα) στο Τσάμπιονς Λιγκ. Στις 16 Ιουλίου 2021, ανανέωσε το συμβόλαιό του μέχρι το 2023. Στις 6 Μαΐου 2022, προκρίθηκε στον τελικό του Τσάμπιονς Λιγκ, αφού η Τενερίφη κέρδισε στον ημιτελικό του Final Four την Χαποέλ Χολόν 78-71, με τον ίδιο να έχει 6 πόντους. Στις 8 Μαΐου, κατέκτησε το τρόπαιο του Μπάσκετμπολ Τσάμπιονς Λιγκ, αφού η Τενερίφη κέρδισε στον τελικό την Μανρέσα 98-87 με τον ίδιο να είναι από τους κορυφαίους των νικητών έχοντας 18 πόντους, 2 ασίστ και 3 ριμπάουντ.

Παραπομπές

Εξωτερικοί σύνδεσμοι 

 Sasu Salin στο acb.com 
 Sasu Salin στο eurobasket.com 
 Sasu Salin στο euroleague.net 
 Sasu Salin  στο fiba.com 

Φινλανδοί καλαθοσφαιριστές
Πόιντ γκαρντ
Καλαθοσφαιριστές Εθνικής Φινλανδίας
Καλαθοσφαιριστές Ολύμπια Λιουμπλιάνας
Καλαθοσφαιριστές Γκραν Κανάρια
Καλαθοσφαιριστές Μάλαγας
Καλαθοσφαιριστές Αδριατικής Λίγκας
Καλαθοσφαιριστές Πρωταθλήματος Ισπανίας
Καλαθοσφαιριστές ισπανικών συλλόγων
Καλαθοσφαιριστές Παγκοσμίου Πρωταθλήματος 2014
Καλαθοσφαιριστές Ευρωμπάσκετ 2011
Καλαθοσφαιριστές Ευρωμπάσκετ 2013
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2017
Καλαθοσφαιριστές Ευρωμπάσκετ 2022
Μάριο Καμερίνι

Ο Μάριο Καμερίνι (ιταλικά: Mario Camerini), (6 Φεβρουαρίου 1895 - 4 Φεβρουαρίου 1981), ήταν Ιταλός σκηνοθέτης και σεναριογράφος.

Σκηνοθέτησε περίπου 50 ταινίες μέχρι το 1972, μεταξύ των οποίων ο "Οδυσσέας" με τους Αμερικανούς ηθοποιούς Κερκ Ντάγκλας και Άντονι Κουήν, σε μία από τις πρώτες συμπαραγωγές ταινιών μεταξύ Ευρώπης και ΗΠΑ.

Ενδεικτική φιλμογραφία 

1923 Wally
1923 Jolly clown da circo
1924 The House of Pulcini 
1925 Voglio tradire mio marito
1925 Saetta, principe per un giorno
1925 Maciste contro lo sceicco
1928 Kif Tebbi
1929 Rails
1931 Figaro e la sua gran giornata
1932 The Last Adventure 
1932 What Scoundrels Men Are!
1933  T'amerò sempre
1934 Come le foglie
1934 Il Cappello a tre punte
1935 Like the Leaves 
1936 Il Grande appello
1936 Darò un milione
1936 Ma non è una cosa seria
1937 Il signor Max
1939  Department Store
1939 The Document
1940 Una romantica avventura
1941 The Betrothed 
1942 Una storia d'amore
1942 T'amerò sempre
1945 Due lettere anonime
1946 L'angelo e il diavolo
1947 The Captain's Daughter 
1948 Molti sogni per le strade
1950 Il Brigante Musolino
1951 Due mogli sono troppe
1952 Moglie per una notte, adapted from The Dazzling Hour by Anna Bonacci, με Τζίνα Λολομπρίτζιτα (1958 US)
1953 Sunday Heroes
1954 Ulysses (Οδύσσεια)
1955 La bella mugnaia

Παραπομπές

Εξωτερικοί σύνδεσμοι 

 Ο  

Ιταλοί σεναριογράφοι
Μοντέρ
Ιταλοί σκηνοθέτες κινηματογράφου
Γιώργος Κυριακόπουλος (ποδοσφαιριστής)

Ο Γιώργος Κυριακόπουλος (5 Φεβρουαρίου 1996) είναι Έλληνας διεθνής ποδοσφαιριστής, ο οποίος αγωνίζεται ως αριστερή πλάγιος αμυντικός για τη Σασουόλο.

Σταδιοδρομία σε συλλόγους 
Ο Κυριακόπουλος γεννήθηκε στην Πάτρα. Ως παιδί, έπαιξε στην Θύελλα Πατρών μέχρι το 2011.

Αστέρας Τρίπολης 
Στην ηλικία των 14 ετών, μετακόμισε στον Αστέρα Τρίπολης, όπου ήταν βασικό μέλος των ομάδων U17 και U20.

Υπέγραψε το πρώτο του επαγγελματικό συμβόλαιο με τον Αστέρα Τρίπολης το 2013.   

Έπαιξε ως δανεικός στις ομάδες της Φούτμπολ Λιγκ, Εργοτέλη και Λαμία.  

Στις 2 Σεπτεμβρίου 2019, μετακινήθηκε με δανεισμό στη Σασουόλο της Σέριε Α, με κόστος δανεισμού ύψους 200.000 ευρώ και δικαίωμα αγοράς ύψους 1 εκατ. ευρώ για το καλοκαίρι του 2020, το οποίο ενεργοποιήθηκε στις 22 Ιουνίου 2020.

Διεθνής σταδιοδρομία 
Ο Κυριακόπουλος έχει αγωνιστεί στις «μικρές» εθνικές ομάδες της Ελλάδας (U18, U19 και U21).

Το ντεμπούτο του με την Ανδρών πραγματοποιήθηκε στις 7 Οκτωβρίου 2020 σε έναν φιλικό αγώνα εναντίον της Αυστρίας.

Παραπομπές

Εξωτερικοί σύνδεσμοι 

     
 Προφίλ στο Transfermarkt.com 
   

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Αστέρα Τρίπολης
Ποδοσφαιριστές Σούπερ Λιγκ Ελλάδας
Ποδοσφαιριστές Εργοτέλη
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Α.Σ. Λαμίας
Ποδοσφαιριστές ΟΣ Σασουόλο Κάλτσιο
Ποδοσφαιριστές Σέριε Α
Έλληνες ποδοσφαιριστές στο εξωτερικό
Γερτρούδη της Φλάνδρας, κόμισσα της Σαβοΐας

Η Γερτρούδη, γαλλ. Gertude (1135 - 1186) από τον Οίκο της Λωρραίνης ήταν κόρη του κόμη της Φλάνδρας και με τον γάμο της έγινε κόμισσα της Σαβοΐας.

Βιογραφία
Ήταν κόρη του Τιερρύ κόμη της Φλάνδρας και της Σίβυλλας των Ανζού, κόρης του Φούλκωνα Ε΄ κόμη του Ανζού.

Ο σύζυγός της Ουμβέρτος Γ΄ κόμης της Σαβοΐας την έκλεισε σε μονή το 1163. Ήταν η 2η σύζυγός του και ο Ουμβέρτος Γ΄ δεν είχε κάνει τέκνα, ούτε από την πρώτη, έτσι θέλησε να τη διαζευχθεί. Η Γερτρούδη ελευθερώθηκε χάρη στον Ροβέρτο επίσκοπο του Καμπραί και επέστρεψε στην Αυλή του αδελφού της Φιλίππου Α΄ κόμη της Φλάνδρας. Έκανε δεύτερο γάμο με τον Ούγο του Ουαζύ, αλλά δεν είχε τέκνα και ο γάμος ακυρώθηκε, έτσι επέστρεψε στη μονή.

Οικογένεια
Παντρεύτηκε πρώτα τον Ουμβέρτο Γ΄ κόμη της Σαβοΐας.

Έπειτα παντρεύτηκε τον Ούγο του Ουαζύ. Δεν απέκτησε απογόνους από τους γάμους της.

Πηγές
 Frédéric Auguste Ferdinand de Reiffenberg, Coup d’œil sur les relations qui ont existé jadis entre la Belgique et la Savoie : sur le mélange curieux de l'histoire sacrée et profane, Bruxelles, Jean Brandmuller, 1840, 71 p.

Αναφορές

Οίκος της Λωρραίνης
Κόμισσες της Σαβοΐας
Thor 2: Σκοτεινός Κόσμος (soundtrack)

Το Thor: The Dark World (Original Motion Picture Soundtrack) αποτελεί το soundtrack άλμπουμ της ταινίας Thor 2: Σκοτεινός Κόσμος των Marvel Studios και του οποίου τη μουσική συνέθεσε ο Μπράιαν Τάιλερ. Κυκλοφόρησε σε ψηφιακή μορφή στην Ευρώπη από την Hollywood Records στις 28 Οκτωβρίου 2013. Στις Ηνωμένες Πολιτείες κυκλοφόρησε ψηφιακά στις 5 Νοεμβρίου και μετέπειτα, στις 12 Νοεμβρίου 2013, κυκλοφόρησε σε CD.

Αποτελεί το πρώτο soundtrack μέσα στο κινηματογραφικό σύμπαν της Marvel που εμπεριέχει το πρωτότυπο μουσικό σήμα των Marvel Studios (το οποίο συνέθεσε ο Τάιλερ) και το οποίο ακούστηκε για πρώτη φορά στην εισαγωγή του Thor 2: Σκοτεινός Κόσμος, μαζί με την εμφάνιση του, επίσης καινούριου, λογότυπου των στούντιο.

Όλη η μουσική ηχογραφήθηκε στο Λονδίνο από τις δύο φιλαρμονικές ορχήστρες της πόλης, Philharmonia Orchestra of London και London Philharmonic Orchestra, ενώ τα φωνητικά του soundtrack εκτελεί η Τόρι Λέτζλερ.

Ιστορικό
Τον Μάρτιο του 2013, ανακοινώθηκε πως ο Κάρτερ Μπέργουελ είχε υπογράψει για να συνθέσει τη μουσική της ταινίας Thor 2: Σκοτεινός Κόσμος, έπειτα από τον Πάτρικ Ντόιλ ο οποίος είχε συνθέσει τη μουσική της πρώτης ταινίας Thor. Ωστόσο, τον Μάιο της ίδιας χρονιάς, ο Μπέργουελ αποχώρησε εξαιτίας δημιουργικών διαφωνιών. «Απλά δεν έμοιαζε να ταιριάζει κι έπρεπε να πάρουμε μια απόφαση πολύ νωρίς», εξήγησε ο Κέβιν Φάιγκι, πρόεδρος παραγωγής των Marvel Studios. «Αν η φάση της μετά-παραγωγής διαρκούσε ενάμιση χρόνο, ίσως να είχαμε την ευχέρεια του χρόνου να κάνουμε κάποιες δοκιμές και λάθη μέχρι να δουλέψει». Στις 18 Ιουνίου 2013, ο Μπράιαν Τάιλερ ανέλαβε να συνθέσει τη μουσική της ταινίας, ο οποίος είχε επενδύσει μουσικά και την προηγούμενη ταινία του MCU, Iron Man 3.

«Η αίσθηση του Θορ είναι πολύ διαφορετική από αυτήν του Iron Man. Κι όμως, ζουν μέσα στο ίδιο σύμπαν», είπε ο Τάιλερ. «Για μένα, είναι σαν να εμφανίστηκε με κάποιο τρόπο ο Ιντιάνα Τζόουνς στο διαστημόπλοιο Enterprise του Σταρ Τρεκ ή κάτι τέτοιο». Επίσης, ο Τάιλερ αναφέρει πως [ο Iron Man] είχε μια «σταθερή στάση και [ήταν] βασισμένος σε περιορισμούς», ενώ η ταινία Thor επέτρεψε «να βγουν όλα τα ηγεμονικά θέματα τα οποία θα μπορούσαν να γίνουν τόσο επικά όσο μπορούσα να τα κάνω». Ο συνθέτης περιέγραψε τον Σκοτεινό Κόσμο ως «η επιστημονική φαντασία συναντά τον κλασικό μεσαιωνικό πόλεμο», οδηγώντας τον σε μια μουσική επένδυση εμπνευσμένη από δουλειές και των δύο ειδών όπως οι ταινίες Star Wars και Ο Άρχοντας των Δαχτυλιδιών.

Λίστα κομματιών

Παραπομπές

Εξωτερικοί σύνδεσμοι
Το Soundtrack του Thor 2: Σκοτεινός Κόσμος στο Amazon

Άλμπουμ του 2013
Soundtracks Κινηματογραφικού Σύμπαντος της Marvel
Ευρυμενές Ηπείρου

Οι Ευρυμενές () ήταν ελληνική πόλη της Μολοσσίας στην αρχαία Ήπειρο. Στην πόλη κατοικούσε η φυλή των Αρκτανών. Ανήκε στο κοινό των Μολοσσίων. 

Η θέση των Ευρυμενών βρίσκεται πιθανώς κοντά στην σύγχρονη Καστρίτσα.

Παραπομπές 

Εγκαταλελειμμένοι οικισμοί στην Ελλάδα
Σελίδες με μη επιθεωρημένες μεταφράσεις
Αρχαίες ελληνικές πόλεις
Καικιλία του Μπω

Η Καικιλία, γαλλ. Cecile (1230 - 1275) από τον Οίκο του Μπω ήταν κόρη του κυρίου του Μπω και με τον γάμο της έγινε κόμισσα της Σαβοΐας.

Βιογραφία
Ήταν η πρώτη κόρη του Μπαρράλ του Μπω υποκόμη της Μασσαλίας & κυρίου του Μπω και της Σίβυλλας του Αντούζ, κόρης του Πιέρ Μπερμόντ και της Κωνσταντίας της Τουλούζης.

Ο σύζυγός της απεβίωσε το 1253 και ο γιος τους ήταν 8 ετών, έτσι η Καικιλία ανέλαβε την επιτροπεία ως το 1259.

Οικογένεια
Παντρεύτηκε το 1244 τον Αμεδαίο Δ΄ κόμη της Σαβοΐας και είχε τέκνα:
 Βονιφάτιος 1245-1263, κόμης της Σαβοΐας.
 Βεατρίκη 1250-1292, παντρεύτηκε πρώτα τον Πέτρο του Σαλόν και μετά τον Εμμανουήλ των Ιβρέα-Καστίλης κύριο της Βιγιένα.
 Ελεονώρα, παντρεύτηκε τον Γκισάρντ ντε Μπωζέ.
 Κωνστάνς, απεβ. μετά το 1263.

Πηγές
 Cox, Eugene L. (1974). The Eagles of Savoy. Princeton University Press, Princeton. ISBN 0691052166.

Παραπομπές 

Οίκος των Μπω
Κόμισσες της Σαβοΐας
Οροσειρά του Ντεβές

Η οροσειρά του Ντεβές (γαλλικά: Massif du Devès) είναι ένα μεγάλο βασαλτικό οροπέδιο του Κεντρικού Ορεινού Όγκου (Μασίφ Σαντράλ). Βρίσκεται στο νομό Ωτ-Λουάρ μεταξύ των κοιλάδων των ποταμών Αλλιέ και Λίγηρα.

Γεωγραφικά στοιχεία

Τοποθεσία 
Η οροσειρά του Ντεβές  συνορεύει δυτικά με την άνω κοιλάδα του ποταμού Αλλιέ και τα όρη της Μαρζερίντ, στα βόρεια με την οροσειρά του Λιβραντουά, ανατολικά με την οροσειρά Μεγκάλ και νότια με τα όρη του Βιβαραί.

Τοπογραφία 
Η οροσειρά του Ντεβές έχει περισσότερους από 150 κώνους σκωριών που έχουν δημιουργηθεί από ηφαιστειακές εκρήξεις τύπου Στρόμπολι. Ορισμένοι από αυτούς τους κώνους εξακολουθούν να διατηρούν τον κρατήρα τους (όπως το Μον Μπαρ κοντά στην κοινότητα Αλέγκρ) ή έχουν κρατήρες τύπου μάαρ (όπως η κοινότητα Σωβετά, η λίμνη του Μπουσέ κ.α.).

Το υψηλότερο σημείο της οροσειράς ανέρχεται στα 1.421 μέτρα πάνω από την επιφάνεια της θάλασσας. Η κορυφογραμμή έχει μήκος 60 χιλιομέτρων.

Γεωλογία 
Η οροσειρά του Ντεβές είναι ένα από τα τρία ηφαιστειακά βουνά της φυσικής περιοχής του Βελαί, τα άλλα δύο είναι η οροσειρά του Μεζέν και το Μεγκάλ. Η πιο πρόσφατη ηφαιστειακή δράση του Βελαί πραγματοποιήθηκε στο Ντεβές. Οι ηφαιστειακοί κώνοι και οι ροές λάβας ανάμικτα με στρώματα σκωρίας και ποζολάνη συνυπάρχουν σε μια κρυσταλλική βάση.

Οικονομία 
Ένα αιολικό πάρκο βρίσκεται στην κοινότητα Σαιν-Ζαν-Λασάλμ. Επιπλέον, η λίμνη Μπουσέ, 20 χιλιόμετρα νότια του Πουί-αν-Βελαί, συμβάλλει στον πράσινο τουρισμό.

Εξωτερικοί σύνδεσμοι 

 Ταξίδι στην οροσειρά του Ντεβές (γαλλικά)

Παραπομπές και σημειώσεις 
Γεωγραφία της Ωβέρνης-Ρον-Αλπ
Τίμκο Πάντουρα

Ο Τιμκό Παντούρα (ουκραν. Тимко Падура, πολων. Tomasz Padurra) ήταν Ουκρανός / Πολωνός ποιητής και συνθέτης. Ήταν απόγονος μιας οικογένειας ευγενών, πράγμα που επηρέασε την ψυχοσύνθεσή του. Ως Πολωνός πατριώτης, επέμενε στην ανάγκη ενός κοινού αγώνα Πολωνών και Ουκρανών για ανεξαρτησία. Ήταν Κοζάκος τραγουδιστής και διέδιδε την ουκρανική λαογραφία και μουσική.

Βιογραφία 
Γεννήθηκε στο χωριό Ιλλιντσί του Κιέβου. Ο πατέρας του ήταν κομισάριος. Μετά την αποφοίτηση του από το ενοριακό σχολείο του Ιλλίντσι και το Γυμνάσιο του Βίνιτσα το 1820, εισήχθηκε στο Λύκειο του Κρέμενετς, από όπου τέλειωσε τις σπουδές του το 1825. Στις αρχές του 1825, ο Παντούρα έλαβε μέρος σε συνέλευση της Πολωνικής Πατριωτικής Νεολαίας (Narodowe Towarystwo Patriotyczne) και συνεργάστηκε με Δεκεμβριστές στο Ζζιτόμιρ. Στη συνέλευση, μεταξύ άλλων θεμάτων, συζητήθηκε το θέμα μιας ανεξάρτητης Ουκρανίας ('Μικρή Ρωσία')- ο Παντούρα ήταν ομιλητής σε αυτό το θέμα.

Ζούσε ως κάτοικος ποιητής στα κτήματα μεγιστάνων.

Συμμετείχε στην εξέγερση του Νοέμβρη του 1830-1831 για την αποφυλάκιση του φίλου του Βάτσλαβ Ζζέβσκι, στον οποίο είχε αφιερώσει ένα ποίημα, το χρυσό γένι. Το 1832, ο Παντούρα φυλακίστηκε από τις αρχές του τσάρου.

Μετά την αποφυλάκιση του, έζησε στο κτήμα του στη Μάχνιβκα και εργάστηκε ως δάσκαλος. Έλαβε μέρος στο Πανσλαβικό Κογκρέσο της Πράγας του 1848 ως εκπρόσωπος της Πολωνίας.

Ο Παντούρα δήλωνε στα έργα του θαυμαστής του κοζακικού πολεμικού πνεύματος. Έγραψε στα πολωνικά το Hej sokoły και μετέφρασε στα ουκρανικά το πολωνικό ποίημα του Άνταμ Μικίεβιτς 'Κόνραντ Βάλλενροντ'.

Ουκρανοί συνθέτες
Πολωνοί Ρομαντικοί συνθέτες
Πολωνοί ποιητές του 19ου αιώνα
Πολκοβνίκ Μίνκοβο Ντόμπριτς

Το Πολκοβνίκ Μίνκοβο ή απλά Μίνκοβο (βουλγαρικά : Полковник Минково, (μετάφραση : Συνταγματάρχης Μίνκοβο) είναι χωριό της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς, διοικητικά ανήκει στον Δήμο Ντόμπριτς. Απέχει 10 χλμ. από το Ντόμπριτς, καταλαμβάνει έκταση 12,387 τ.χλμ. και βρίσκεται στα 216 μέτρα πάνω από την στάθμη της θάλασσας. Συνορεύει, ενωμένα σχεδόν οικιστικά, με το χωριό Πομπέντα ενώ στην επικράτεια του υπάρχει η τεχνητή Λίμνη Μίνκοβο.

Το χωριό ακολούθησε την ιστορία της περιοχής από την Οθωμανική Αυτοκρατορία στο Βουλγαρικό πριγκιπάτο και από το 1913 έως το 1940 στη Ρουμανία. Με την απελευθέρωση από την Ρουμανία μετονομάστηκε από Τσαμπασακάλ σε Πολκοβνίκ Μίνκοβο ​​προς τιμήν του Παναγιότ Μίνκοβ, διοικητή συντάγματος του 8ου Πεζικού κατά τη συμμετοχή της Βουλγαρίας στον Α΄ Παγκόσμιο πόλεμο όπου έδωσε μάχες στην περιοχή και τραυματίστηκε βαριά κι έπειτα απεβίωσε στη γειτονική Πομπέντα.

Παραπομπές 

Χωριά της Επαρχίας Ντόμπριτς
Δήμος Ντόμπριτς
Λα Τσερτόζα

Η Λα Τσερτόζα είναι ένα νησί στην Λιμνοθάλασσα της Βενετίας στην βόρεια Ιταλία. Βρίσκεται στα βορειοανατολικά της Βενετίας σε απόσταση μικρότερη από 250 μέτρα από το νησί Σαν Πιέτρο ντι Καστέλλο και λιγότερο από 500 μέτρα από το μεγάλο μακρόστενο νησί Λίντο. Ένα κανάλι πλάτους 20 μέτρων χωρίζει την Λα Τσερτόζα από το νησί Βινιόλε, έχει έκταση 22 εκτάρια.
Το νησί φιλοξένησε μία Κοινότητα Αυγουστινιανών (1199), μετά από δύο αιώνες παραχωρήθηκε στο Τάγμα των Καρθουσιανών, το προηγούμενο θρησκευτικό ίδρυμα αποκαταστάθηκε την περίοδο 1490 - 1505. Όταν ο Ναπολέων Α΄ διέλυσε την Δημοκρατία της Βενετίας το νησί Λα Τσερτόζα έγινε στρατιωτική εγκατάσταση. Τον 17ο αιώνα υπήρχε στο νησί το περίφημο "Κάστρο της Σκόνης", είναι το μοναδικό αξιοθέατο του νησιού που διατηρείται μέχρι και σήμερα, ανακαινίστηκε στα τέλη της δεκαετίας του 1990.

Τα σχέδια για να μετατραπεί το νησάκι σε έναν απέραντο χώρο αναψυχής με το όνομα "Πάρκο ντε λα Τσερτόζα" ξεκίνησαν το 2010, θα περιλαμβάνει ένα τεράστιο πάρκο, ναυτική σχολή, εστιατόρια και αθλητικούς χώρους. Η ολοκλήρωση θα γινόταν το 2015 ωστόσο ένας ανεμοστρόβιλος έπληξε το νησί (12 Ιουνίου 2012) και τα έργα έπαθαν μεγάλη ζημιά, η αποκατάσταση ξεκίνησε την ίδια χρονιά. Τα νέα σχέδια είχαν στόχο να ανοίξει το πάρκο για το κοινό το 2013.

Παραπομπές

Πηγές

Busato, Davide; Paola Sfameni (2009). L'isola della Certosa di Venezia, ambiente e storia tra passato e presente. Venice: Centro Studi Riviera del Brenta.

Εξωτερικοί σύνδεσμοι
Πάρκο ντε λα Τσερτόζα

Νησιά της Λιμνοθάλασσας της Βενετίας
Άννα της Σαβοΐας (1455-1480)

Η Άννα, γαλλ. Anne (1 Ιουνιου 1455 - Φεβρουάριος 1480) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε βασίλισσα της Νάπολης.

Βιογραφία
Ήταν η πρώτη κόρη του Αμεδαίου Θ΄ δούκα της Σαβοΐας και της Γιολάντας των Βαλουά, κόρης του Καρόλου Ζ΄ της Γαλλίας. Αδέλφια της ήταν οι Φιλιβέρτος Α΄ και Κάρολος Α΄ δούκες της Σαβοΐας.

Ο πατέρας της έπασχε από επιληψία, έτσι κυβερνούσε η μητέρα της Γιολάντα. Παντρεύτηκε τον Φρειδερίκο, τότε πρίγκιπα του Σκουιλάτσε, Αλταμούρα & Τάρεντο. Το 1480 γέννησε την Καρλόττα και απεβίωσε το ίδιο έτος, ίσως κατά τη γέννα ή λίγο μετά. Τάφηκε στο Σαμπερύ. Ο Φρειδερίκος έκανε 2ο γάμο το 1487 και απέκτησε τρία τέκνα· το 1496 έγινε βασιλιάς της Νάπολης.

Ο πατέρας της ήταν γιος της Άννας των Πουατιέ-Λουζινιάν, κόρης του Ιανού της Κύπρου, Ιερουσαλήμ & Αρμενίας. Έτσι ο Φιλιβέρτος Α΄ και ο Κάρολος Α΄ ήταν τιτουλάριοι βασιλείς των τριών αυτών χωρών. Τον Κάρολο Α΄ διαδέχθηκαν ο γιος του Κάρολος Β΄ και η κόρη του Γιολάντα Λουίζα της Σαβοΐας, που απεβίωσαν άτεκνοι. Την τελευταία διαδέχθηκε η Άννα και αυτήν η κόρη της Καρλόττα.

Οικογένεια
Παντρεύτηκε το 1478 τον Φρειδερίκο των Τραστάμαρα τότε πρίγκιπα του Σκουιλάτσε, Αλταμούρα & Τάρεντο και μετά βασιλιά της Νάπολης. Είχε τέκνο:
 Καλόττα 1480-1506, παντρεύτηκε τον Γκυ ΙΣΤ΄ κόμη του Λαβάλ, γιο του Ιωάννη του Λαβάλ (γιο της Ισαβέλλας των Ντρε-Μονφόρ).

Πρόγονοι

Πηγές
 Charles Cawley, Medieval Lands, Dukes of Savoy

Οίκος της Σαβοΐας
Τάσος Παλαντζίδης

Ο Τάσος Παλαντζίδης γεννήθηκε το 1951 είναι Έλληνας ηθοποιός του θεάτρου της τηλεόρασης και του κινηματογράφου.

Βιογραφία 
Ο Παλαντζίδης γεννήθηκε στην Πολίχνη Θεσσαλονίκης το 1951. Αρχικά συμμετείχε σε διάφορες παραστάσεις του ΚΘΒΕ. Ζει στην Αθήνα από το 1991, όπου έχει συμμετάσχει σε ταινίες, τηλεοπτικές σειρές και θεατρικά έργα.

Φιλμογραφία

Εξωτερικοί σύνδεσμοι 
 

Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης